Çfarë ndikimi ka dallimi mes gjinive në aftësitë e femrave për karrierë në shkencat natyrore?
Debati bazohet në statistika që vënë në dukje pjesëmarrje të ulët të femrave në shkencat matematikore dhe inxhinieri
Komentet e presidentit Summers të Universitetit Harvard në Boston të Masaçusetsit i kanë zemëruar shumë prej punonjëseve dhe studenteve të këtij universiteti: Megjithëse presidenti Lawrence kërkoi më pas ndjesë për komentet e tij në një konferencë lidhur me angazhimin e grave në shkencë dhe inxhinieri, një debat i ashpër pasoi komentet e tij. Historikisht djemtë arrijnë rezultate më të larta se vajzat në matematikë dhe shkencë gjatë shkollës tetëvjeçare dhe të mesme. Sipas statistikave të fundit kombëtare, gratë përfaqësojnë vetëm 20 për qind të të diplomuarve në degët e inxhinierisë dhe më pak se një të tretën në matematikë dhe informatikë. Kjo diferencë është edhe më e madhe në nivelin pas-universitar. Dallimet ndërmjet gjinive shfaqen që herët, siç tregoi ky eksperiment, ku fëmijët u shkëputën nga nënat. Djali përpiqet ta gjejë nënën me mjete fizike, ndërsa vajza përdor komunikimin për t’u bashkuar me nënën. Mjekët Ruben dhe Raquel Gur janë një çift që punojnë si specialistë neurologë. Ata kanë kryer eksperimente që konfirmojnë se gratë kanë aftësi të përkryera shprehimore, ndërsa burrat janë më të aftë në konceptimet në hapësirë. Studimet e tyre tregojnë gjithashtu se gratë kanë një lidhje më të mirë ndërmjet dy hemisferave të trurit, gjë që i bën ato më të afta të angazhohen njëkohësisht në detyra të ndryshme: Eksperimentet dhe studimet në këtë fushë do të vazhdojnë dhe rezultatet mund të jenë krejt të papritura. Por mbetet i pandryshueshëm një fakt: disktutimet mbi këtë temë do të krijojnë gjithmonë polemika.